Žmogus-voras: Į naują visatą

Žmogus-voras: Į naują visatą () – 2018 m. JAV animacinis filmas, kurį sukūrė „Columbia Pictures“ ir „Sony Pictures Animation“, apie „Marvel“ komiksų personažą Mailsą Moralesą. Filmą įgarsino Shameik Moore, Jake Johnson, Hailee Steinfeld, Mahershala Ali, Brian Tyree Henry, Lily Tomlin, Luna Lauren Vélez, Zoë Kravitz, John Mulaney, Kimiko Glenn, Nicolas Cage, Kathryn Hahn ir Liev Schreiber.

Filmo istorija pasakoja apie Mailsą Moralesą, kuris tampa naujuoju Žmogumi-voru ir kartu su kitais Žmonėmis-vorais iš įvairių paralelinių visatų gelbsti savo visatą nuo Kingpino.

Filmas skirtas 2018 m. mirusių Žmogaus-voro kūrėjų Stan Lee ir Steve Ditko atminimui.

Filmas JAV kino teatruose pasirodė gruodžio 14 d. Filmas visame pasaulyje uždirbo 375,5 mln. dolerių, o jo biudžetas siekė 90 mln. dolerių. Už animaciją, veikėjus, istoriją, įgarsinimą ir humorą filmas sulaukė plataus kritikų pripažinimo. 91-uosiuose „Oskarų“ apdovanojimuose filmas buvo pripažintas geriausiu metų animaciniu filmu.

Planuojama išleisti du tęsinius 2023 m. birželio mėn. ir 2024 m. kovo mėn.

Vaidmenys 

 Shameik Moore – Miles Morales
 Jake Johnson – Peter B. Parker
 Hailee Steinfeld – Gwen Stacy
 Mahershala Ali – Aaron Davis
 Brian Tyree Henry – Jefferson Davis
 Lily Tomlin – May Parker
 Luna Lauren Vélez – Rio Morales
 Zoë Kravitz – Mary Jane
 John Mulaney – Peter Porker
 Kimiko Glenn – Peni Parker
 Nicolas Cage – Spider-Man Noir
 Kathryn Hahn – Olivia Octavius
 Liev Schreiber – Kingpin

Nuorodos 

 Spider-Man: Into the Spider-Verse. IMDB
 Spider-Man: Into the Spider-Verse. Rotten Tomatoes
 Spider-Man: Into the Spider-Verse. Box Office Mojo

Išnašos 

2018 filmai
JAV filmai
Kompiuterinės animacijos filmai